নতুন বছরটা অনেক ব্যস্ততায় কাটবে সাবিনা, কৃষ্ণা, মারিয়াদের। মার্চে হংকংয়ের চারজাতি অনূর্ধ্ব-১৫ আমন্ত্রণমূলক প্রতিযোগিতায় খেলা হলে এ বছর ৮টি টুর্নামেন্ট মেয়েদের সামনে। সাফ চ্যাম্পিয়নশিপ ছাড়িয়ে মেয়েদের জন্য বড় আসর এশিয়ান গেমস। যা ইন্দোনেশিয়ায় হবে আগস্ট-সেপ্টেম্বরে। এটিই হবে বাংলাদেশের মেয়েদের সবচেয়ে বড় আসরে অংশগ্রহণ। ৮ টুর্নামেন্টের বাইরেও চোখ আছে বাফুফের- তারা যে আগামী ফিফা নারী অনূর্ধ্ব-২০ বিশ্বকাপেও খেলতে চায়! সব কিছু মিলিয়ে মেয়েদের ফুটবলে একটা বড় মিশনই শুরু হলো বাংলাদেশের।